9 класс. Г1адатияб гуреб дарс.

Тема: Расул Х1амзатов «Авар мац1»

Дарсил мурадал: 1. Кеч1 пасих1го ц1ализе ц1алдохъаби ругьун гьари.

Калам цебет1езаби.

2. Гьелъул маг1наябгун сипатияб анализ т1обит1и.

3. Рахьдал мац1 гьеч1они гьеч1о миллат – абураб аслияб пикру лъималазе баян гьаби, рахьдал мац1алде, г1агараб Ват1аналде рокьи ц1ик1к1изаби.

Дарсил алат: т1ахьал, карточкаби, компьютер, слайдал.

Дарсил ин:

1.Дарсиде х1адурлъи.

2. Маг1арул бакъаналда гъоркь кеч1 ц1али: (Слайд 1)

Дунял гьабилалде дида раг1ана,

Раг1и бук1анила цебе абулеб;

Я амру лъаларо, я гьа лъаларо

Я гьари лъаларо, я как лъаларо.

Гьаб бидулъ босараб, ругъназул ц1ураб

Дуниял ц1унулеб раг1и анищ цо,

Жибго амру г1адаб, жибго гьа г1адаб

Жибго гьари г1адаб, жибго как г1адаб.

Г1агараб авар мац1! Дир кинабго бечелъи, кинабго хазина, дир дарман, дир гьаракь.

Мун кибго дунгун буго! Гьаб мац1 дие бечедаб, хирияб буго. Гьаб мац1алъ загьир гьабула дица дир пикру, рек1ел асар, рокьи, ццин…

Г1агараб мац1

Кинида эбелалъ дида малъараб

Лъим г1адин г1едераб, дица бицунеб

Берцинлъигун цадахъ цодагьаб хъач1аб,

Ч1ух1ун к1алъала дун маг1арул мац1алъ.

Ургъелги, пикруги, рек1ел анищги

Щурщудула дида маг1арул мац1алъ

Рохелги хиялги, цадахъ пашманлъи

Баянлъула дие маг1арул мац1алъ.

Шамилица бодуй буюрухъ кьураб,

Мах1мудица рокьул асарал хъвараб,

Х1амзатил насих1ат, Расулил угьи

Ц1алила авар мац1 г1адамаздаян.

Рокьулез цоцазе урхъун бицунеб

Берталъ г1олохъабаз рохун ах1улеб,

Х1айранал шаг1ираз берцин сок1к1унеб,

Сунареб нур буго дир маг1арул мац1.

3. Рорч1ами, лъимал! Рорч1ами, гьалбал!

Нужеда бич1ч1ун батила ,лъимал, жакъа нилъеца дарсида сундул х1акъалъулъ бицине бугебали.

Бит1араб буго- маг1арул мац1алъул х1акъалъулъ. (Слайд 2)

Гьеб буго нилъер ч1ух1и, нилъер бух1и, нилъер унти.

Гьанжесеб г1елалда к1очон толеб буго рахьдал мац1.

Мац1 гьеч1они миллат бук1унареблъи бич1ч1унеб гьеч1о цоцоязда.

Гьелъул рахъалъан нужер кинаб пикру бугеб , лъимал?

(Ахирал соназда маг1арул мац1алъул х1акъалъулъ басмаялда бахъараб материал «Х1акъикъат» газета «Гьудуллъи» журнал, г1емерал шаг1ирзабаз , мац1алда т1ад х1алт1улел г1алимзабаз)

Гьениб бицина 50–60 соназда миллиял мацIаздехун букIараб официалияб политикаялъул хIакъалъулъ (гIисинал мацIазул букIинесеб гьечIин, гьел кватIичIого тIагIине ругин, киназего гIаммаб мацIлъун гIурус мацI букIине кколин ва гь. ц.)

Гьеле гьеб заманалда нилъер шаг1ир Расул Х1амзатовас хъвана «Авар мац1» абураб кеч1. Х1усен Хъазиев, ц1алдохъаби-ц1али

(Слайд 3)

Рахьдал мацIалдехун бугеб гьужумалъ рахIат хвезабун букIана магIарул интеллигенциялъул, шагIирзабазул, хъвадарухъабазул. Гьеб суалалда тIасан «БагIараб байрахъ» газеталъул редакциялда букIана кIудияб данделъи. Гьениб газеталъул бетIерав редактор Шамхалов МухIамадица гьарула Расулида рахьдал мацIалдехун бугеб официалияб политикаялда тIасан жиндирго пикру загьир гьа­беян. Гьединаб гIилла ккана 1959 соналъ шагIирас «Авар мацI» абураб кечI хъваялъе. КочIолъ дандчIвалеб «Лъаларо, МухIамад, цогиязул иш...» абураб хитIабги ккола Расулица Шамхалов МухIамадидехун гьабулеб бугеб хитIаб, ургъел бикьи. (Слайд 4-5)

Расул Х1амзатовасул г1умруялда т1асан суалал: (Слайдал 6-7)

1.P Х1 –щив колев?

2. Кинав чи вук1арав Расул Х1амзатов?

3. Кида хъвараб Р Х1 гьеб кеч1?

4. Кин хъван бугеб гьеб кеч1?

5. Кинаб пикру загьир гьабун бугеб авторас коч1олъ?

6. Кинал эпитетал х1алт1изарун ругел мац1алъул бицунелъул?

7. Эпитет щиб жо?-каламалъул пасих1лъи, берцинлъи (Слайд 8)

8. Слов.х1алт1и :

Кьал- ссора, война

Чабхил к1к1ал-каменистый овраг

Чундул –дичь

Ругънал- раны

Гъаст1а- у очага

9. Рате коч1олъ авторасул пикру, мурад загьир гьабулел мухъал.

10. Авторас суалиял предложенияздалъун щай жиндирго пикраби загьир гьарун ругел?

Расул Х1амзатовас «Дир Дагъистан» абураб т1ехьалда мац1алъул х1акъалъулъ абулеб буго: «Дир мац1-гьеб маг1арул мац1 буго. Гьеб дие бокьула. Бокьула гьит1инаб халкъалъул г1агараб мац1. Г1адамазе жидерго мац1 бокьулин абураб жо кола эбел-инсуе лъималги лъималазе эбел-эменги хириял ругин абураб г1адаб жо» (хьандей)

11. Бищунго аслияб пикру, сунде ах1улел ругел нилъ гьал асараз?— г1агараб Ват1ан бокьиялде, рахьдал мац1 , эбел-эмен рокьиялде , нилъ патриоталлъун рук1иналде.

12. Т1адкъаял:(Слайд 9-10)

13. Цох1о Расул Х1амзатовас гуребги г1агараб мац1алъул тема цебет1езабизе х1аракат бахъулеб буго цогидал маг1арул шаг1ирзабазги. Фазу Г1алиевалъул «Рахьдал мац1» - абураб кеч1 ц1алила цо- к1иго ц1алдохъанас.

14. Сарат Мух1умаевалъул «Г1агараб мац1алде » абураб кеч1 (Слайд 11)

15. Нужеда кинха кколеб ,лъимал, щиб нилъеца гьабизе кколеб нилъерго рахьдал мац1 ц1униялъе? (Лъималазул жавабал)

13. Нужеда абизе к1олищ Р Х1амзатовасда г1адин

Метер маг1арул мац1….

14. Гьанже г1енекке Манаша Дибировалъ ах1улеб «Авар мац1»абураб коч1охъ.(Слайд 12)

15. Дарсил х1асил гьаби.

16. Къиматал лъей.

Маг1арул мац1алъул ц1урмалги гьарун

Жиб-жиб киниялда рухьине анищ

Х1асратаб гьит1ичий керен кьолаго

Цох1о гьеб гурого раг1иларедухъ.